section_heading: Vojna karijera
paragraph_text: U svibnju 1900. promaknut je u čin pukovnika, te imenovan načelnikom stožera X.korpusa kojim je tada zapovijedao Heinrich Kummer. Na navedenoj dužnosti nalazi se idućih šest godina, do 1906., kada postaje zapovjednikom 18. pješačke brigade. Istodobno je u svibnju te iste godine unaprijeđen u čin general bojnika. Od 1909. zapovijeda 13. landverskom divizijom, nakon čega od 1910. obnaša dužnost načelnika odjela u ministarstvu rata. Te iste godine u svibnju promaknut je u čin podmaršala.